
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 137 

28 Φεβρουάριου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

1) Χαρακτηρισμός των Οδικών Παρακάμψεων Βασιλικών 

και Αμαρύνθου Νομού Εύβοιας της Εθνικής Οδού 
(44) του Δευτερεύοντος Δικτύου: "Θήβα - Χαλκίδα - 
Παράκαμψη Νέας Λαμψάκου - Βασιλικά - Ερέτρια - 
Αμάρυνθος - Αλιβέρι - Λέπουρα" ως Εθνικών Οδών 

2) Εφαρμογή του άρθρου 3 του Π.Δ. 209/98 για την εγκε¬ 

κριμένη Προμελέτη Οδοποιίας του έργου: "Μελέτη 
βελτίωσης Οδού Χαλκίδας - Λεπούρων - Κύμης" 
(Εγκριτική Απόφαση ΓΓΔΕ/ΔΜΕΟ/α/0/4078/2.10.92). 1 
Τροποποίηση εγκεκριμένου Ρ.Σ στο ΟΤ 152 που περι¬ 
κλείεται από τις οδούς Λαοδικείας-Ατταλείας-Μιαού- 

λη-Μούγλων του Δήμου Νίκαιας. 2 

Κήρυξη ως αναδασωτέας εκτάσεως εμβαδού 2,5 στρεμ¬ 
μάτων στη θέση "Αφραγιά" περιοχής Τζανάτων της 
περιφέρειας Δήμου Ελειού Πρόνων Ν. Κεφαλληνίας. 3 
Κήρυξη ως αναδασωτέας εκτάσεως εμβαδού δύο 
στρεμμάτων (2στρ.) στη θέση "Κακιά Κόψη" περιοχής 
Άτρου της περιφέρειας Δήμου Ελειού Πρόνων Ν. Κε¬ 
φαλληνίας. 4 


ΑΠΟΦΑΣΕΙΣ 

Αριθ. ΔΜΕΟ/ε/ο/134 (1) 

1) Χαρακτηρισμός των Οδικών Παρακάμψεων Βασιλικών 
και Αμαρύνθου Νομού Εύβοιας της Εθνικής Οδού (44) 
του Δευτερεύοντος Δικτύου: "Θήβα - Χαλκίδα - Παρά¬ 
καμψη Νέας Λαμψάκου - Βασιλικά - Ερέτρια - Αμάρυν¬ 
θος - Αλιβέρι - Λέπουρα" ως Εθνικών Οδών. 2) Εφαρ¬ 
μογή του άρθρου 3 του ΠΔ 209/98 για την εγκεκριμένη 
Προμελέτη Οδοποιίας του έργου: "Μελέτη βελτίωσης 
Οδού Χαλκίδας - Λεπούρων - Κύμης" (Εγκριτική Από¬ 
φαση ΓΓΔΕ/ΔΜ ΕΟ/α/0/4078/2.10.92). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/85 "Κυβέρνηση και Κυβερνητικά Όργανα". 

2. Το ΠΔ 69/88 "Οργανισμός της Γενικής Γραμματείας 
Δημοσίων Έργων", όπως τροποποιήθηκε και ισχύει. 

3. Το Ν. 3155/55 "Περί κατασκευής και συντηρήσεως οδών". 

4. Το ΠΔ της 9.8.55 "Περί καθορισμού των Εθνικών Ο¬ 
δών κατά τις διατάξεις του Ν. 3155/55 και την Γ 


25871/9.7.63 Απόφαση του Υπουργού Δημοσίων Έργων 
"Περί αριθμήσεως των Εθνικών Οδών". 

5. Το Ν. 1418/84 "Δημόσια Έργα και ρυθμίσεις συναφών 
θεμάτων" και ειδικότερα την παράγραφο 3 του άρθρου 25. 

6. Την Απόφαση Δ16α/04/773/29.11.90 "Περί εξαίρεσης 
διοικητικών πράξεων ή εγγράφων από τον κανόνα των 
τριών υπογραφών". 

7. Την Απόφαση ΔΜΕΟ/ε/0/1308/15.12.95 (ΦΕΚ 
30Β719.1.96) "Κατάταξη Εθνικών Οδών Περιφερειών Ατ¬ 
τικής, Στερεός Ελλάδας, Θεσσαλίας, Ηπείρου, Μακεδο¬ 
νίας και Θράκης σε Βασικό (Πρωτεύον), Δευτερεύον και 
Τριτεύον Εθνικό Οδικό Δίκτυο". 

8. Το ΠΔ 209/98 "Λήψη μέτρων για την ασφάλεια της 
υπεραστικής συγκοινωνίας". 

9. Το Ν. 653/77 "Περί υποχρεώσεως των παρόδιων ιδιο¬ 
κτητών για την διάνοιξη Εθνικών Οδώνκ.λπ. όπως τροπο¬ 
ποιήθηκε και συμπληρώθηκε μέχρι σήμερα και το Ν.Δ. 
929/79 "Περί εκτελέσεως του άρθρου του Ν.653/77. 

10. Την ανάγκη διασαφήνισης του χαρακτηρισμού του 
Οδικού Δικτύου που αναφέρεται στο θέμα, για να εναρ¬ 
μονίζονται οι ανάλογες νομοθετικές διατάξεις. 

Και αφού είδαμε: 

1) Την Απόφαση προέγκρισης χωροθέτησης των έργων 
βελτίωσης της Οδού Χαλκίδας - Λεπούρων - Κύμης, της 
Διεύθυνσης Χωροταξίας του ΥΠΕΧΩΔΕ με αριθμ. πρωτ. 
22201/4955/30-7-99. 

2) Την Απόφαση έγκρισης της Προμελέτης Οδοποιίας 
των Παρακάμψεων Βασιλικών και Αμαρύνθου γιατο έργο: 
"Μελέτη Βελτίωσης Οδού Χαλκίδας - Λεπούρων -Κύμης" 
που εξεδόθη από το ΥΠΕΧΩΔΕ/ΓΓΔΕ/Διεύθυνση Μελε¬ 
τών Έργων Οδοποιίας/Τμήμα (α) με αριθμ. πρωτ. 
ΔΜΕΟ/α/0/4078/2.10.92. 

3) Την Υπουργική Απόφαση της Διεύθυνσης Οδικών Έρ¬ 
γων (Δ1) της ΓΓΔΕ/ΥΠΕΧΩΔΕ με αριθ. πρωτ. Δ 1 β/οικ/13/ 
8/23.2.2000 κατά την οποία τα έργα Οδοποιίας που περι¬ 
λαμβάνονται στον άξονα: "Χαλκίδα - Λέπουρα - Κύμη" - με¬ 
ταξύ των άλλων - καθορίζονται ως έργα Εθνικού Επιπέδου. 

4) Το έγγραφο της Διεύθυνσης Δημοσίων Έργων / Περι¬ 
φέρειας Στερεός Ελλάδος με αριθμ. πρωτ. 
3800/16.6.2000 δια του οποίου ζητείται η εφαρμογή του 
άρθρου 3 του Π.Δ. 209/98 στη ζώνη διέλευσης των Παρα¬ 
κάμψεων Βασιλικών και Αμαρύνθου. 

5) Το έγγραφο της Διεύθυνσης Δημοσίων Έργων/ Περι¬ 
φέρειας Στερεάς Ελλάδος με αριθμ. πρωτ. 7316/22.11.2000 
με το οποίο υποβάλλεται αίτημα για τον χαρακτηρισμό των 
παρακάμψεων του θέματος ως Εθνικών Οδών. 

Και επειδή 

1) Τα παραπάνω οδικά τμήματα των Παρακάμψεων δεν εί¬ 
ναι χαρακτηρισμένα, έχουν όμως τα γεωμετρικά χαρακτη¬ 
ριστικά Εθνικής Οδού και αποτελούν παραλλαγές της υφι- 
σταμένης Εθνικής Οδού (44) του Δευτερεύοντος Δικτύου: 
"Θήβα - Χαλκίδα -Παράκαμψη Νέας Λαμψάκου- Βασιλικά - 
Ερέτρια - Αμάρυνθος - Αλιβέρι -Λέπουρα" στα τμήματά της 
που διέρχονται μέσα από τους προαναφερθέντες οικι¬ 
σμούς, με βελτιωμένα γεωμετρικά χαρακτηριστικά. 

2) Η υπάρχουσα χάραξη της Εθνικής Οδού (44) στα ση¬ 
μεία που περνά μέσα από τα Βασιλικά και τον Αμάρυνθο 
εγκυμονεί σοβαρούς κινδύνους για την ασφάλεια των κα¬ 
τοίκων, προκαλώντας απαράδεκτες συνθήκες οδικής κυ¬ 
κλοφορίας που ιδιαίτερα κατά τους θερινούς μήνες είναι 
έντονα βεβαρυμένη, δεδομένου ότι παρουσιάζει ανεπαρ¬ 
κή για Εθνική Οδό διατομή λόγω της διαμορφωμένης από 
κτίσματα κατάστασης. 

3) Με την κατασκευή των εν θέματι παρακάμψεων θα α- 
νακουφισθεί ο πολεοδομικός ιστός των δύο μεγάλων οικι¬ 
σμών από τον διερχόμενο υπεραστικό κυκλοφοριακό φόρ¬ 
το ενώ συγχρόνως μέσω των νέων αυτών χαράξεων θα δι¬ 
ευκολυνθεί σε μέγιστο βαθμό η οδική πρόσβαση σε 
πλείστες άλλες τουριστικές περιοχές της Κεντρικής Εύβοι¬ 
ας. 

4) Έχει ήδη υποβληθεί η Οριστική Μελέτη Οδοποιίας 
του έργου και βρίσκεται στο στάδιο του ελέγχου. 

5) Σύμφωνα με την παράγραφο 3 του άρθρου 25 του Ν. 
1418/84 επιτρέπεται: "σε περίπτωση αμφιβολίας σχετικά με 
τον χαρακτηρισμό τμημάτων οδών ως Εθνικών ή Επαρχια¬ 
κών λόγω παραλλαγών ή χρησιμοποίησής τους ως κλάδων 
κυκλοφοριακών κόμβων ή για άλλους ανάλογους λόγους, ο 
καθορισμός να γίνεται με απόφαση του (τότε) Υπουργού 
Δημοσίων Έργων (και τώρα ΥΠΕΧΩΔΕ) που δημοσιεύεται 
στην Εφημερίδα της Κυβέρνησης", αποφασίζουμε: 

1) Εγκρίνουμε να ενταχθούν στο Εθνικό Οδικό Δίκτυο 
της χώρας οι Οδικές Παρακάμψεις Βασιλικών και Αμα- 
ρύνθου Νομού Εύβοιας μετά ακόλουθα στοιχεία: 

α) Παράκαμψη Βασιλικών: χθ αρχής 3+100, χθ τέλους 
10+624, συνολ. μήκος= 7.524 ιό. 

β) Παράκαμψη Αμαρύνθου: χθ αρχής 22+350, χθ τέ¬ 
λους 31 + 547, συνολικό μήκος = 9.197πι. 

Οι ως άνω Οδικές Παρακάμψεις αποτελούν νέες βελ¬ 
τιωμένες χαράξεις της υφισταμένης Εθνικής Οδού (44) : 
"Θήβα - Χαλκίδα - Παράκαμψη Νέας Λαμψάκου -Βασιλικά 
- Ερέτρια - Αμάρυνθος - Αλιβέρι - Λέπουρα" στα τμήματα 
αυτής που διέρχονται μέσα από τα Βασιλικά και τον Αμά¬ 
ρυνθο και κατατάσσονται στο Δευτερεύον Εθνικό Οδικό 
Δίκτυο όπου ανήκει και η Εθνική Οδός (44). 

2) Απαγορεύουμε την έκδοση οικοδομικών αδειών για α¬ 
νέγερση κτισμάτων και εκτέλεση οικοδομικών εργασιών 
στη ζώνη διέλευσης της οδού, όπως καθορίζει το άρθρο 
3 του ΠΔ 209/98, για την εγκεκριμένη προμελέτη οδοποι¬ 
ίας του έργου: 

"Μελέτη βελτίωσης οδού Χαλκίδας - Λεπούρων - Κύμης" 
(Αριθμός Έργου 9571706 ΣΑΜ 071- Εγκριτική Απόφαση 
ΓΓΔΕ/ΔΜ ΕΟ/α/0/4078/2-10-92). 

Η απόφαση αυτή, από τις διατάξεις της οποίας δεν προ- 
καλείται δαπάνη σε βάρος του Κρατικού Προϋπολογι¬ 
σμού, να δημοσιευθεί στην Εφημερίδα της Κυβερνήσεως. 

Αθήνα, 7 Φεβουαρίου 2000 

Ο ΥΠΟΥΡΓΟΣ 

ΚΩΝ/ΝΟΣ ΛΑΛΙΩΤΗΣ 


Αριθ. οικ. 361/Φ.Τροπολ/2001 σχ. ΠΕΧΩ1651/2000 (2) 

Τροποποίηση εγκεκριμένου Ρ.Σ στο ΟΤ152 που περικλεί¬ 
εται από τις οδούς Λαοδικείας-Ατταλείας - Μιαούλη- 
Μούγλωντου Δήμου Νίκαιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψιν: 

1) Το Ν.2503/97(ΦΕΚ 107Α730-5-97) "Διοίκηση, Οργά¬ 
νωση, Στελέχωση της Περιφέρειας κ.λπ.". 

2) Την υπ’ αριθμ. οικ. 11383/20-3-2000 απόφαση του 
Γεν.Γραμματέα Περιφέρειας Αττικής για την συγκρότηση 
Π.ΣΧΟΠ όπως τροποποιήθηκε και συμπληρώθηκε με τις υπ’ 
αριθμ. 27112/30-6-2000 και 46931/30-10-2000 αποφάσεις. 

3) Τις διατάξεις των άρθρων 154 και 161 του από 
14/27.7.99 Π.Δ/τος "Κώδικας Βασικής Πολεοδομικής Νο¬ 
μοθεσίας (ΦΕΚ580Δ71999). 

4) Την υπ’ αριθ. 75724/1151/30.12.83 (ΦΕΚ 
767Β730.12.83)Κοινή Απόφαση Υπουργών Προεδρίας 
της Κυβερνήσεως καιΧΟΠ "Κωδικοποίηση, τροποποίηση 
και συμπλήρωση των Συλλογικών Οργάνων γνωμοδοτι- 
κής και αποφασιστικής αρμοδιότηταςτου ΥΧΟΠ σε ενιαίο 
κείμενο". 

5) Τον Ν.2831 /2000(άρ0ρο 29)(ΦΕΚ 140 Α713-6-2000) 
"Περί μεταβίβασης αρμοδιοτήτων για τροποποίηση ρυμο¬ 
τομικού σχεδίου στον οικείο Γ ενικό Γ ραμ. Περιφέρειας". 

6) Την υπ’ αριθμ. 132/99 απόφαση Δημ.Συμβουλίου Δή¬ 
μου Νίκαιας. 

7) ην υπ’ αριθ. 10838/90 απόφαση Δημ. Συμβουλίου 
Δ.Νίκαιας (ΦΕΚ251Δ72-5-1990). 

8) Την υπ’ αριθμ. ΠΕΧΩ 1651/22-1-2001 εισήγηση του . 
Π.ΣΧΟΠ της Δ/νσης Περιβ. και Χωροταξίας της Περιφέ¬ 
ρειας Αττικής. 

9) Την ομόφωνη θετική γνωμοδότηση του Π.ΣΧΟΠ ό¬ 
πως διατυπώθηκε στην 5η πράξη της 2ης συνεδρίασης 
της 25ης/I-2001. 

10) Το γεγονός ότι από τις διατάξεις του άρθρου 8 του 
Ν. 1577/85 όπως τροποποιήθηκε με το άρθρο 6 του 
Ν.2831/2000 προβλέπεται ο καθορισμός διαγράμματος 
κάλυψης ανεξαρτήτως ποσοστού κατόπιν αιτιολόγησης 
η οποία φαίνεται στο υπ’ αρ.Β 1/2007/42605/21-9-2000 έγ¬ 
γραφο Δήμου Νίκαιας. 

11) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού ή δη¬ 
μοτικού προϋπολογισμού, αποφασίζουμε: 

Εγκρίνουμε την τροποποίηση του εγκεκριμένου Ρ.Σ. του 
Δήμου Νίκαιας στο ΟΤ 152 που περικλείεται μεταξύ των ο¬ 
δών Λαοδικείας-Ατταλείας-Μιαούλη - Μούγλων ως εξής: 

1) Χαρακτηρίζεται ο κοινόχρηστος χώρος μέσα στο ΟΤ 
152 ως πεζόδρομος. 

2) Εφαρμόζονται όροι δόμησης σύμφωνα με την υπ’ α- 
ριθμ. 10838/90 (ΦΕΚ251Δ790) απόφαση Δημ.Συμβουλί- 
ου και ειδικότερα στις ιδιοκτησίες 1-2-3-4-5-6-7-10-11-12 
καθορίζεται διάγραμμα κάλυψης που θα ορίζεται από τις 
οριογραμμές των οικοπέδων και τις οικοδομικές γραμμές 
με μέγιστο 90 μ 2 και στις ιδιοκτησίες 8-9-13-14-15-16 κα¬ 
θορίζεται διάγραμμα κάλυψης κατά ΓΟΚ (σύμφωνα με το 
συνημμένο τοπογραφικό). 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Φεβρουάριου 2001 
Ο Γ ενικός Γ ραμματέας Περιφέρειας 
Μ. ΚΥΡΙΑΚΙΔΗΣ 

Αριθ. 161 ( 3 ) 

Κήρυξη ως αναδασωτέας εκτάσεως εμβαδού 2,5 στρεμ¬ 
μάτων στη θέση "Αφραγιά" περιοχής Τζανάτωντης πε¬ 
ριφέρειας Δήμου Ελειού Πρόνων Ν. Κεφαλληνίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις περί Διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2) Τις διατάξεις του άρθρου 117 παρ. 3 του Συντάγμα¬ 
τος. 

3) Τις διατάξεις του Ν. 998/79 "περί προστασίας των δα¬ 
σών και δασικών εν γένει εκτάσεων της χώρας και συγκε¬ 
κριμένα. 

α) Του άρθρου 33 παρ. 1. 
β) Του άρθρου 41 παρ. 1. 

4) Τις διατάξεις του Υπουργείου Γεωργίας αριθμ α) 
160417/1180/8-7-1980 και β) 182447/3049/24-9-1980. 

5) Τον Ν. 2218/13-6-1994 "Περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρωτο¬ 
βάθμια αυτοδιοίκη ση και την περιφέρεια και άλλες διατά¬ 
ξεις" όπως τροποποιήθηκε μεταγενέστερα με τον Ν. 
2240/16-9-94. 


6) Τον Ν. 2503/30-5-97 "Διοίκηση, οργάνωση, στελέχω- 
ση της περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις". 

7) Την αναφορά της Δ/νσης Δασών Κεφαλληνίας με α- 
ριθμ. 5610/15.12.2000 με την οποία προτείνεται η κήρυξη 
ως αναδασωτέας, της αναφερόμενης στο θέμα εκτάσε¬ 
ως, αποφασίζουμε: 

Κηρύσσουμε αναδασωτέα, με σκοπό να επανέλθει στην 
πρότερα της κατάσταση, με φυσική αναγέννηση, την δα¬ 
σική έκταση που κάηκε στις 31-7-2000, εμβαδού δύο 
στρεμμάτων και πεντακοσίων τετραγωνικών μέτρων (2,5 
στρ.) στη θέση "Αφραγιά" περιοχής Τζανάτων της περι¬ 
φέρειας Δήμου Ελειού Πρόνων και προσδιορίζεται από τα 
στοιχεία Α-Β-Γ-Δ-Α όπως φαίνονται στο συνημμένο από¬ 
σπασμα χάρτη Γ.Υ.Σ. κλίμακας 1:5.000 ο οποίος αποτελεί 
αναπόσπαστο μέρος της απόφασης αυτής και ορίζεται 
ως εξής: 

Ανατολικά: με δασική έκταση. 

Δυτικά: με δασική έκταση. 

Βόρεια: με δασική έκταση. 

Νότια: με δασική έκταση. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κέρκυρα, 11 Ιανουάριου 2001 
Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

Αριθ. 158 ( 4 ) 

Κήρυξη ως αναδασωτέας εκτάσεως εμβαδού δύο στρεμ¬ 
μάτων (2στρ.) στη θέση "Κακιά Κόψη" περιοχής Άτρου 
της περιφέρειας Δήμου Ελειού Πρόνων Ν. Κεφαλ¬ 
ληνίας. 

Η Γ ΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις περί Διοικητικής αποκέντρωσης διατάξεις του Ν. 
3200/55, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2) Τις διατάξεις ί ου άρθρου 117 παρ. 3 του Συντάγμα¬ 
τος. 

3) Τ ις διατάξεις του Ν. 998/79 "περί προστασίας των δα¬ 
σών και δασικών εν γένει εκτάσεων της χώρας και συγκε¬ 
κριμένα. 

α) Του άρθρου 38 παρ. 1. 
β) Του άρθρου 41 παρ. 1. 

4) Τις διατάξεις του Υπουργείου Γεωργίας αριθμ α) 
160417/1180/8-7-1ι980 και β) 182447/3049/24-9-1980. 

5) Τον Ν. 2218/13-6-1994 “ Περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις 11 όπως τροποποιήθηκε μεταγενέστερα με τον Ν. 
2240/16-9-94. 


6) Τον Ν. 2503/30-5-97 «Διοίκηση, οργάνωση, στελέχω- 
ση της περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

7) Την αναφορά της Δ/νσης Δασών Κεφαλληνίας με α- 
ριθμ. 5585/14.12.2000 με την οποία προτείνεται η κήρυξη 
ως αναδασωτέας, της αναφερόμενης στο θέμα εκτάσε¬ 
ως, αποφασίζουμε: 

Κηρύσσουμε αναδασωτέα, με σκοπό να επανέλθει στην 
πρότερα της κατάσταση, με φυσική αναγέννηση, τη δασι¬ 
κή έκταση που κάηκε στις 13-8-2000, εμβαδού δύο στρεμ¬ 
μάτων (2στρ.) στη θέση "Κακιά Κόψη" περιοχής Άτρου της 
περιφέρειας Δήμου Ελειού Πρόνων και προσδιορίζεται α¬ 
πό τα στοιχεία Α-Β-Γ-Δ-Α όπως φαίνονται στο συνημμένο 
απόσπασμα χάρτη Γ.Υ.Σ κλίμακας 1: 5.000 ο οποίος απο¬ 
τελεί αναπόσπαστο μέρος της απόφασης αυτής και ορί¬ 
ζεται ως εξής: 

Ανατολικά: με δασική έκταση. 

Δυτικά: με δασική έκταση. 

Βόρεια: με δασική έκταση. 

Νότια: με δασική έκταση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 11 Ιανουάριου 2001 

Η Γενική Γραμματέα Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

